Etter brannen ble det reist forslag om murtvang fra Johan Wibe. Han var kommanderende general nordenfjells og tok aktivt del i slukningsarbeidet og den påfølgende gjenoppbygningen. Wibe tok til orde for å følge opp Cicignons byplan, blant annet som følge av de erfaringer gjort fra byplanen med Munkegata og Kjøpmannsgata som fysiske barrierer mot brannens spredning. Han la deretter frem flere omfattende reguleringsforslag for Kongen.